

***Eiropas Ekonomikas un sociālo lietu komiteja***

|  |
| --- |
| **Baltā grāmata par Eiropas nākotni** |

|  |
| --- |
| **Debates ar organizētu pilsonisko sabiedrību — Ziņojums** |

Dalībvalsts: Latvija

Sanāksme, kas notika 2017. gada 2. jūnijā no plkst. 10:30 līdz plkst. 14:00 ES mājā Rīgā.

Iesaistītās organizācijas: Arodorganizācija Rīgas Siltums AS; Eiropas Ekonomikas un sociālo lietu komiteja (EESK); Eiropas Komisijas pārstāvniecība Latvijā; Latvijas Brīvo arodbiedrību savienība (LBAS); Latvijas Darba devēju konfederācija; Latvijas Dzelzceļnieku un satiksmes nozares arodbiedrība; Latvijas Industriālo nozaru arodbiedrība; Latvijas Izglītības un zinātnes darbinieku arodbiedrība; Latvijas Kultūras koledža; Latvijas Meža nozaru arodu biedrība; Latvijas Pašvaldību savienība; Latvijas Patērētāju interešu aizstāvības asociācija; Latvijas Republikas Ārlietu ministrija; Latvijas Studentu Apvienība; Latvijas Universitāte; Latvijas Zinātņu akadēmija; Rīga TV24 un Latvijas Radio.

Skat. debašu darba kārtību un pilnu dalībnieku sarakstu pielikumā.

EESK delegācija: Vitālijs Gavrilovs (I gr.), Pēteris Krīgers (II gr. ) un Baiba Miltoviča (III gr.) ar Baibas Spundes (TEN) un Lauras Ernšteinas (REX) atbalstu.

**Rue Belliard/Belliardstraat 99 — 1040 Bruxelles/Brussel — BELGIQUE/BELGIË**

**Tel. +32 25469011 — Fax +32 25134893 — Internet:** [**http://www.eesc.europa.eu**](http://www.eesc.europa.eu)

**LV**

**DEBAŠU REZULTĀTI — APSPRIESTIE JAUTĀJUMI**

# **Kurš no pieciem baltajā grāmatā izklāstītajiem scenārijiem, jūsuprāt, ir vislabāk piemērots ES iekšējo un ārējo problēmu risināšanai un kāpēc?**

Lielāko atbalstu Latvijas organizētas pilsoniskās sabiedrības pārstāvju vidū ir guvis ceturtais scenārijs “Darīt mazāk, bet efektīvāk”, kam ļoti tuvu seko trešais “Tie, kas vēlas vairāk, dara vairāk” un piektais “Darīt daudz vairāk kopā”. Tiek ierosināts jauns, kombinēts scenārijs – sestais, kurā tiktu apvienoti vairāki pozitīvi elementi no piedāvātajiem pieciem scenārijiem – “Darīt iesākto efektīvāk, dažādos ātrumos”.

Pēc uzņēmēju domām – vispiemērotākais scenārijs Eiropas Savienības iekšējo un ārējo problēmu risināšanai ir ceturtais – “Darīt mazāk, bet efektīvāk” un piektais scenārijs “darīt daudz vairāk kopā”, kas piedāvā iespējas straujākai attīstībai, īpaši, ja lūkojas uz šiem scenārijiem vienoti. Šādu uz rezultātu vērstu racionālu pieeju varētu veiksmīgi pielietot atsevišķās politikas jomās, piemēram, nodokļu politika, ārējā tirdzniecība, īstenojot gan nacionālos, gan starptautiskos mērķus.

Arodbiedrības pieņem piedāvātos Eiropas nākotnes attīstības scenārijus kā labu pamatu turpmākajām debatēm. Biedri uzskata, ka pirmais scenārijs “Turpinām iesākto” varētu būt kā atskaites punkts, bet tikai tā realizācija nozīmētu zināmu stagnāciju un rutīnu. Tāpēc vispiemērotākais būtu trešais “Tie, kas vēlas vairāk, dara vairāk” un ceturtais “Darīt mazāk, bet efektīvāk” scenārijs, neizslēdzot, ka galu galā radīsies jauns scenārijs, ko izveidos no visiem pašreiz piedāvātajiem attīstības modeļiem.

No Latvijas Patērētāju interešu aizstāvības asociācijas (LPIAA) skatu punkta – vislabāk piemēroti ceturtā “Darīt mazāk, bet efektīvāk” un piektā “Darīt daudz vairāk kopā” scenārija atsevišķi aspekti, jo sevišķi tie, kuri attiecas uz vienoto tirgu un tirdzniecību. Tirgi un tirgus nosacījumi kļūst patērētājiem arvien sarežģītāki un nenoteiktāki. Eiropas Komisijas iniciatīvās iekļautie risinājumi ir ambiciozi un to risināšanā paredzēti tālredzīgi risinājumi, tomēr LPIAA ir bažas par dalībvalstu spēju iniciatīvas absorbēt un pielāgot dalībvalstu attīstības iespējām.

Savukārt aptaujātie Latvijas studenti visvairāk atbalsta 5. scenāriju –“Darīt daudz vairāk kopā”.

# **Vai būtu iespējams vēl kāds cits scenārijs, un vai tas būtu labāks? Ja jā, tad kāpēc? Kā, pēc jūsu domām, Savienībā tiek veicināta uzticēšanās un paļāvība?**

Pilnīgi iespējams radīt vēl kādu scenāriju balstoties uz Baltajā grāmatā izklāstītajiem scenārijiem. Uzticēšanās un paļāvība lielā mērā balstās uz ES pilsoņu sajūtu, ka ES institūcijas strādā viņu labā, ka institūciju pieņemtie lēmumi ir tiesiski. Tiesiskai Eiropas Savienībai ir jānodrošina augsta un stabila tiesiskā kārtība, tiesību normu savstarpējā saskaņotība, likuma prioritāte pār varas institūciju un amatpersonu gribu un cilvēktiesību ievērošana.

Latvijā notikušajās debatēs tika ierosināts 6. scenārijs “Darīt iesākto efektīvāk, dažādos ātrumos“.

Uzticēšanās un paļāvība ES var tikt veicināta, nodrošinot:

* Caurspīdīgumu un pārredzamību, informācijas pieejamību
* Doto solījumu izpildi
* Sabiedrības iesaisti
* Starp dalībvalstīm pastāvošo līgumu izpildi.

# **Vai Eiropas Savienībai jābūt redzamākai, un vai par to vajadzīgs vairāk informācijas? Kādā veidā?**

Viennozīmīgi jā.

Kā to panākt:

* Biežāk informējot dalībvalstis par plānoto un paveikto
* Iesaistot sabiedrību / veidojot ciešāku kontaktu ar cilvēkiem
* Iegūstot lielāku ietekmi starptautiskajā arēnā
* Veicot popularizēšanas pasākumus pēc ES finansētiem projektiem dalībvalstīs
* Veicot pasākumus kopīgi ar dalībvalstu/vietējo līmeni
* Vairāk pievēršoties vidējās paaudzes cilvēkiem (daudz tiek ieguldīts jauniešos)
* Turpinot izglītot skolēnus un studentus ES jautājumos
* Vairāk informējot uzņēmējus (medijos informācijas jau pietiek)
* Vairojot patērētāju drošību un zināšanas par patērētāju tiesībām
* Turpināt skolēnu ekskursijas Eiropas Parlamentā
* ES stingrāk uzsverot savu kopējo nostāju globālos jautājumos
* Informējot sabiedrību par ES iestādēs notiekošo lēmumu pieņemšanas procesu
* Arī Latvijas valdībai iedzīvotājiem jāsniedz vairāk informācijas par ES notikumiem.

# **Vai minētās politikas jomas ir pietiekami visaptverošas un ilustratīvas? Kā jūs tās sarindotu pēc svarīguma pakāpes? Vai kāda nozīmīga politikas joma ir palikusi nepieminēta vai nav pietiekami izcelta? Ja jā, tad kura tā ir un kurš no pieciem scenārijiem vislabāk kalpotu tās attīstībai?**

Baltajā grāmatā ir pieminētas galvenās politikas jomas, tomēr ir grūti izcelt kādu konkrētu jomu kā svarīgāko, jo gan ārpolitikas, gan vienotā tirgus un ilgtspējīgas attīstības jomas ir vienlīdz svarīgas, tāpat arī nozīmīga un aktuāla ir aizsardzības joma. Tomēr Baltajā grāmatā trūkst informācijas par jomām, kas ir vairāk tieši vērstas uz sabiedrību un kopējo vidi. Piemēram, nozīmīgas ir arī tādas jomas kā veselība, vide, izglītība, lauksaimniecība utt., jo tās skar ne tikai kopējo ES tēlu un nākotni, bet arī katru indivīdu atsevišķi. Vislabāk šo jomu attīstībai kalpotu piektais scenārijs, kas paredz attīstību visās politikas jomās.

# **Kā saistībā ar “turpmāko virzību” vislabāk būtu strukturējama “Diskusija par Eiropas nākotni Eiropas valstu parlamentos, pilsētās un reģionos”? Kāda loma “turpmākajā virzībā” būtu jāuzņemas organizētai pilsoniskajai sabiedrībai, un kā to panākt?**

Organizētajai pilsoniskajai sabiedrībai ir būtiska loma sabiedrībai svarīgu lēmumu pieņemšanā, tostarp diskusijās par Eiropas nākotni Eiropas valstu parlamentos, pilsētās un reģionos. Diskusiju organizēšanā būtu jāņem vērā šādi aspekti:

* Organizētajai pilsoniskajai sabiedrībai pašai jābūt aktīvai, tai jābūt vadošajai lomai
* Ar aktīvu praktisku darbību jāatgriež iedzīvotāju ticība ES
* Jāņem vērā atšķirības dalībvalstu starpā un to atšķirīgās intereses
* Sabiedrības informēšanai aktīvāk jāpielieto plašsaziņas līdzekļi, vairāk izmantojot internetu
* Jārīko diskusijas dažādos līmeņos – sākotnēji vietējā līmenī, tad nacionālā, tad dalībvalstu.

# **Kādas cerības jums personiski saistās ar konsultāciju rezultātiem?**

* Nostiprināt Eiropu kā vienotu politisku un monetāru savienību
* Nodrošināt vidusmēra strādājošu cilvēku ar darbu ES, savu iztikšanas modeli, stabilitāti un pārliecību, ka Eiropas nākotne ir pozitīva
* Ņemt vērā pilsoniskās sabiedrības ieteikumus un rekomendācijas, tādejādi palielinot pilsoniskās sabiedrības piederības sajūtu
* Apkopot precīzus ierosinājumus ES attīstībai, saliedētībai un pilnveidošanai
* Nonākt pie risinājumiem, kas ir piemēroti vietējam līmenim
* Izglītot ES iedzīvotājus ES jautājumos
* Panākt valdību godīgu attieksmi pret pilsoņiem
* Plašāk izmantot pozitīvos piemērus no dažādām ES dalībvalstīm
* Iespējams, ka konkrētu rezultātu nebūs.

# **Kā iedzīvotājiem nodrošināt vairāk iespēju veidot Eiropas nākotni?**

* Ļaujot viņiem izteikt savu viedokli
* Nodrošinot informācijas pieejamību
* Nodrošinot aktīvu iesaisti Eiroparlamenta vēlēšanu procesos
* Ar praktisku darbību sniedzot cerību un ticību labākas nākotnes iespējamībai
* Atbalstot uzņēmējdarbību, novēršot negodīgu konkurenci ES dalībvalstu un to uzņēmumu līmenī
* Ciešāk integrējot NVO publiskajā pārvaldībā, iedzīvinot „labas pārvaldības” principus
* Veicinot Eiropas sociālā modeļa atjaunošanu – nodrošinot spēcīgākas darba tiesības un stiprāku sociālo aizsardzību, palielinot arodbiedrību lomu;
* Stiprinot brīvas pārvietošanās tiesības, novēršot piespiedu ekonomisko migrāciju;
* Atbalstot un nostiprinot dialogu starp sociālajiem partneriem, nodrošinot darbinieku līdzdalību un ietekmi uz korporatīvo politiku
* Paredzot kopīgus ES fondus kopīgai attīstībai (līdzīgi kā struktūrfondi, Junkera fonds, Sociālais fonds utt.)
* Varbūt sabiedrība nemaz nevēlas vairāk iesaistīties?

**GALVENIE IETEIKUMI UN SECINĀJUMI**

1. Nākotnes Eiropa ir darba cilvēku Eiropa, tāpēc jāpiedāvā risinājumi viņu problēmām – kvalitatīvas darbavietas, pilnīga nodarbinātība, vienlīdzīgas ekonomiskās un sociālās iespējas, sociālā aizsardzība, personiskā drošība un labklājība, t.i. ilgtspējīga izaugsme.
2. Jāpalielina Eiropas iekšējais pieprasījums, lai panāktu taisnīgāku ekonomikas atveseļošanu. Pienācis laiks vispārējam atalgojuma pieaugumam Eiropas darba ņēmējiem. Svarīga ir augšupvērsta algu konverģences dimensija starp valstīm (austrumi – rietumi) un nozarēm. Jānovērš vienoto tirgu kropļojoša iekšējā konkurence.
3. Galvenie Eiropas integrācijas procesa sasniegumi (miers un demokrātija, vienotais tirgus un ekonomiskā sadarbība, augsta līmeņa izglītība, inovācijas, tehnoloģiju attīstība, cilvēktiesību aizsardzība un labi funkcionējošs sociālais modelis, iedzīvotāju brīva pārvietošanās) ir padarījuši Eiropu par ļoti labu vietu, kur dzīvot, un šo mantojumu nedrīkst nenovērtēt.

**Papildu piezīmes:**

Samazināt Eiropas birokrātiju, atcelt tos ES institūciju lēmumus, kurus daudz augstākā kvalitātē varētu pieņemt nacionālās valstis, vienlaicīgi nodrošinot kontroli pār to izpildi.

*Pielikums*

|  |  |
| --- | --- |
| ***Eiropas Ekonomikas un sociālo lietu***  ***komiteja*** | **EK p&amacr;rst&amacr;vniec&imacr;ba**  ***Eiropas Komisijas pārstāvniecība***  ***Latvijā*** |

**Baltā grāmata par Eiropas nākotni –**

**debates ar Latvijas organizēto pilsonisko sabiedrību**

2017. gada 2. jūnijs

ES māja, Aspazijas bulvāris 28, Rīga

**DARBA KĀRTĪBA**

*Moderators – Ansis Bogustovs, žurnālists*

10:00–10:30 Rīta kafija, dalībnieku reģistrācija

10:30–10:40 Atklāšanas uzruna

**Inna Šteinbuka**, Eiropas Komisijas pārstāvniecības Latvijā vadītāja

10:40–10:50 Baltā grāmata par Eiropas nākotni – Latvijas nostāja

**Zanda Kalniņa-Lukaševica**, Latvijas Republikas Ārlietu ministrijas parlamentārā sekretāre

10:50–11:10 Baltā grāmata par Eiropas nākotni – dažādu interešu grupu viedoklis

**Vitālijs Gavrilovs**, Latvijas Darba Devēju Konfederācijas prezidents, EESK I grupa

**Pēteris Krīgers**, bijušais Latvijas Brīvo Arodbiedrību Savienības priekšsēdētājs, EESK II grupa

**Baiba Miltoviča**, Latvijas Patērētāju interešu aizstāvības asociācijas starptautisko un ES lietu padomniece, EESK III grupa

11:10–13:30 Debates ar dažādu organizētās pilsoniskās sabiedrības organizāciju pārstāvjiem

13:30 –14:00 Kopsavilkums / secinājumi

**Ansis Bogustovs**, moderators

|  |
| --- |
| **Baltā grāmata par Eiropas nākotni – debates ar Latvijas organizēto pilsonisko sabiedrību** |
| ES māja, Aspazijas bulvāris 28, Rīga |
| 2016. gada 2. jūnijs |
| **DALĪBNIEKU SARAKSTS** |

|  |  |  |
| --- | --- | --- |
| **Uzvārds, vārds** | **Amats** | **Darbavieta** |
| Ābeltiņa, Ariadna | Locekle | Eiropas Ekonomikas un sociālo lietu komiteja |
| Bajanova, Jekaterina | Arodbiedrību darba koordinētāja | Latvijas Industriālo nozaru arodbiedrība |
| Belova, Maira | Prezidente | Latvijas Studentu Apvienība |
| Bogustovs, Ansis | Žurnālists | Rīga TV24 un Latvijas Radio |
| Buraka, Viktorija | Komunikācijas vadītāja | Latvijas Darba devēju konfederācija |
| Celmiņa, Laura | Komunikācijas grupas vecākā referente | Latvijas Republikas Ārlietu ministrija |
| Gavrilovs, Vitālijs | Loceklis | Eiropas Ekonomikas un sociālo lietu komiteja |
| Grīnfelde, Anda | Arodbiedrības biroja eksperte sociāli ekonomiskajos jautājumos | Latvijas Izglītības un zinātnes darbinieku arodbiedrība |
| Groza, Signe | Politikas nodaļas pārstāve | Eiropas Komisijas pārstāvniecība Latvijā |
| Jaunsleinis, Andris | Priekšsēdētājs | Latvijas Pašvaldību savienība |
| Kalniņa-Lukaševica, Zanda | Parlamentārā sekretāre | Latvijas Republikas Ārlietu ministrija |
| Kalniņš, Kalvis | Speciālists | Arodorganizācija Rīgas Siltums AS |
| Karnīte, Raita | Akadēmiķe | Latvijas Zinātņu akadēmija |
| Ķīse, Irita | Baltijas un Ziemeļvalstu nodaļas vadītāja vietniece | Latvijas Republikas Ārlietu ministrija |
| Kiukucāne, Ilona | Aizvietotāja | Eiropas Ekonomikas un sociālo lietu komiteja |
| Krīgers, Pēteris | Loceklis | Eiropas Ekonomikas un sociālo lietu komiteja |
| Lepiksone, Violeta | Starptautiskās daļas vadītāja | Latvijas Dzelzceļnieku un satiksmes nozares arodbiedrība |
| Miltoviča, Baiba | Locekle | Eiropas Ekonomikas un sociālo lietu komiteja |
| Paula, Līga | Biroja eksperte augstākās izglītības, zinātnes un pieaugušo izglītības jautājumos | Latvijas Izglītības un zinātnes darbinieku arodbiedrība |
| Pfeifers, Guntis | Darba aizsardzības eksperts | Latvijas Industriālo nozaru arodbiedrība |
| Pīlēģe, Evita | Attīstības nodaļas vadītāja | Latvijas Kultūras koledža |
| Plota, Sandra | Direktore | Latvijas Kultūras koledža |
| Poika, Aleksandrs | Jurists | Latvijas Patērētāju interešu aizstāvības asociācija |
| Savickis, Mareks | LBAS Jauniešu padomes pārstāvis | Arodorganizācija Rīgas Siltums AS |
| Smildziņš, Āris | Darba aizsardzības eksperts | Latvijas Meža nozares arodu biedrības |
| Spunde, Baiba | Asistente | Eiropas Ekonomikas un sociālo lietu komiteja |
| Šteinbuka, Inna | Vadītāja | Eiropas Komisijas pārstāvniecība Latvijā |
| Strautmanis, Gundars | Loceklis | Eiropas Ekonomikas un sociālo lietu komiteja |
| Stūre, Sana | Komunikācijas asistente | Latvijas Darba devēju konfederācija |
| Ūdris, Reinis | Pasniedzējs | Latvijas Universitāte |
| Vīksna, Guntra | Juriste | Latvijas Patērētāju interešu aizstāvības asociācija |

\_\_\_\_\_\_\_\_\_\_\_\_\_